6 "आवा, हम यहोवा कइँती लउटि आइ।
जदपि उ हमका टुका मँ चीड़ दिहेस ह, किन्तु उ हमका चंगा करी।
जिस तरह उ हमका चोट किहेस, उहइ तरह उ हमार घावन पइ मरहम भी लगाई।
2 दुइ दिना मँ उ हमार जिन्नगी वापिस देइ सकत ह।
तीसरे दिन उ हमका आपन गोड़ मँ खड़ा करी,
तउ हम ओकर मोजूदगी मँ रहब।
3 आवा, ओका परमेस्सर क रूप मँ स्वीकार करा;
आवा, उ सबइ करी जेसे हम यहोवा स्वीकार कइ सकत हीं।
ओकर आवइ ओतॅना ही निहचइ ह जेतॅना कि भोर क आवइ।
ओकर आवइ ओतना ही निहचय अहा जेतॅना क जाड़ा क बोछार।
4 "हे एप्रैम, तोहार संग मोका का करइ चाही?
हे यहूदा, तोहरे संग मोका का करइ चाही?
अउर भिंसारे क ओस तेजी स खत्म होइ जात ह।
अउर मनइयन बरे नेम बनाइ दिहेउँ।
मुला इ सबइ फइसलन स भली बातन पइदा होइहीं।
6 मोका विस्सासी पिरेम खुस करइ सकत ह,
तउ इ मोका होमबलि स जियादा आनन्दित करत ह।
7 उ जगह पइ जउन आदम कहलावत अहइ उ पचे करार तोड़ दिहस।
उ भुइँया मँ उ पचे मोरे बरे अबिस्सासी रहेन।
8 गिलाद ओन लोगन क नगरी अहइ जउन पाप किया करत हीं।
हुआँ क लोग चालबाज अहइँ अउर उ पचे अउरन क हत्या करत हीं।
9 याजक लोग भयानक अपराध किहेन।
डाकूअन क दल जइसा कउने पइ हमला करइ बरे घात मँ छुपा रहत हीं।
सकेम लोगन क राहे पइ हत्या किहेन।
10 मइँ इस्राएल क मन्दिर मँ घृणित बात क लखेउँ ह।
अउर इस्राएल आपन क अपवित्तर किहेस।
एक दिन तय कीन्ह ग अहइ।
Awadhi Bible: Easy-to-Read Version. Copyright © 2005 Bible League International.
